РЕГЛАМЕНТ (ЕО) № 379/2009 НА КОМИСИЯТА
от 8 май 2009 година
относно разрешително за нова употреба на 6-фитаза EC 3.1.3.26 като хранителна добавка за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки (притежател на разрешителното Danisco Animal Nutrition, юридическо лице Danisco (UK) Limited)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
като има предвид, че:
(1)
В Регламент (ЕО) № 1831/2003 е предвидено разрешително за използването на добавки при храненето на животните, както и основанията и процедурите за предоставянето на такова разрешително.
(2)
В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
(3)
Заявлението се отнася до разрешаването на нова употреба на препарата 6-фитаза EC 3.1.3.26, получен от Schizosaccharomyces pombe (ATCC 5233), като фуражна добавка за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки, която следва да бъде класифицирана в категорията „зоотехнически добавки“.
(4)
Употребата на 6-фитаза EC 3.1.3.26, получен от Schizosaccharomyces pombe (ATCC 5233), беше разрешена без ограничение във времето за пилета за угояване с Регламент (ЕО) № 1743/2006 на Комисията (2) и за период от десет години за пилета за угояване, пуйки за угояване, кокошки носачки, патици за угояване, прасенца (отбити), свине за угояване и свине майки с Регламент (ЕО) № 785/2007 на Комисията (3).
(5)
Бяха предоставени нови данни в подкрепа на заявлението за разрешаване на нова формулация на 6-фитаза ЕС 3.1.3.26, получена от Schizosaccharomyces pombe (ATCC 5233), за употреба за пилета за угояване, пуйки за угояване, кокошки носачки, патици за угояване, прасенца (отбити от кърмене), свине за угояване и свине майки.
(6)
На 10 декември 2008 г. (4) Европейският орган за безопасност на храните („органът“) публикува становище, което гласи, че предходното му становище, прието на 17 октомври 2006 г. (5), е напълно приложимо към новата формулация на 6-фитаза EC 3.1.3.26. Поради това органът заключи, че препаратът 6-фитаза ЕС 3.1.3.26, нова формулация, получена от Schizosaccharomyces pombe (ATCC 5233), е ефикасен при прицелните видове и е безопасен за здравето на животните, на хората, както и за околната среда. В становището си органът препоръчва подходящи мерки относно сигурността на потребителите. Той счита за ненужно да се определят специфични изисквания по отношение на мониторинга след пускането на пазара. В това становище се подлага на проверка и докладът за методите за анализ на фуражната добавка във фуража, предоставен от референтната лаборатория на Общността, създадена с Регламент (ЕО) № 1831/2003.
(7)
Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
(8)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, посочен в приложението, спадащ към категорията „зоотехнически добавки“ и към функционалната група „подобрители на смилаемостта на храната“, се разрешава като добавка при храненето на животните при условията, определени в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 май 2009 година.